Barella sijoittui Los Angelesin 1984 olympialaisten seiväshypyssä kahdeksanneksi tuloksella 530 cm. Aiemmin saman vuoden heinäkuussa hän paransi Renato Dionisin 12 vuotta vanhaa Italian ennätystä hyppäämällä ensin Formiassa tuloksen 549 cm ja viisi päivää myöhemmin Roomassa tuloksen 550 cm. Sisäratojen EM-kilpailuissa 1982 Milanossa hän sijoittui seitsemänneksi tuloksella 540 cm.